NaiveNeuron/SloPal huggingface dataset:
Hrušovský, Pavol, podpredseda NR SR (2010-10-13):
Ďalšie prihlášky do rozpravy neboli, preto vyhlasujem rozpravu o tomto bode programu za skončenú. Pýtam sa pána ministra, či sa chce vyjadriť k vystúpeniu pána poslanca Blanára. Nie. Pán spoločný spravodajca? Rovnako nie. Prerušujem rokovanie o tomto bode programu. A poprosím pána ministra, aby z poverenia vlády Slovenskej republiky uviedol a odôvodnil vládny návrh zákona, ktorým sa mení a dopĺňa zákon č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z. v znení zákona č. 581/2004 Z. z. Pán minister, máte slovo.
Brocka, Július, poslanec NR SR (2014-06-06):
Ďakujem za podporu tohto návrhu. Aj tak od Alojza Přidala som očakával ako samozrejmosť, ale aj od kolegu Chrena. Ja som priznal, že to má, prijatie návrhu, dopad na štátny rozpočet, ale aj som zároveň povedal, že neviem, aké množstvo ľudí využije túto možnosť, keby bola v zákone. Ale len spomenul jeden príklad. Ak to bude 300-tisíc daňovníkov a v maximálnej miere by využili tú možnosť 50 eur, tak dopad na rozpočet bude 15 miliónov eur. Ak ich bude 600-tisíc, tak to bude 30 miliónov eur. Ale samozrejme sú daňovníci, ktorí neplatia takú vysokú daň celoročne, ani 50 eur. Ale keby to chceli využiť, aj keď zaplatia 30 eur štátu, no tak ich príspevok bude mať menší dopad na štátny rozpočet. Čiže tých možností je veľmi veľa a záleží od toho, koľko ľudí by sa do tohto systému zapojilo, alebo túto možnosť využilo. Medzi týmto návrhom a vianočným príspevkom je ešte ten rozdiel, že vianočný príspevok je taká vlajka, zástava politickej strany, ktorá to presadila a sa tak aj prezentuje, že to vláda dáva dôchodcom. A my týmto návrhom ukazujeme, že nie vláda, ale zamestnané deti dávajú svojim rodičom. Teda my to nazývame pravým menom. Lebo vláda len prerozdeľuje to, čo dostane od zamestnaných daňovníkov, teda od tých, ktorí platia dane a v našom prípade pri tomto zákone to tak je.
Valášek, Tomáš, poslanec NR SR (2023-12-13):
Vďaka, pán predsedajúci. A vďaka môjmu kolegovi Michalovi za to, že nám pripomenul túto žhavú tému energetickej chudoby. Ja chcem pripomenúť, že to, samozrejme, nie je prvýkrát, keď sa o tejto téme bavíme na pôde Národnej rady. Pred, koľko tomu bolo? Dva roky zhruba, v čase, kedy začali dramaticky stúpať ceny plynu a elektriny, priniesol, som priniesol ja vtedy ako jediný poslanec, ktorý tú možnosť mal, návrh Progresívneho Slovenska na zastropovanie, alebo lepšie povedané na vyriešenie cien energií. Bol to návrh, ktorý sme nazvali príspevok na bývanie a fungoval veľmi jednoducho. Pokiaľ domácnosť, akože kombinovaný príjem domácností, pardon, kombinované výdavky domácnosti na energie, na bývanie, ktoré s tým, všetko, čo s tým súviselo vrátane cien energií, presahovalo 30 % príjmov tej domácnosti, tak štát by sa zaviazal zaplatiť ten rozdiel. Inými slovami, ľudia by nečelili tej strašnej dileme, že či mať, či dať chleba na stôl alebo strechu nad hlavou. Mali by tú garanciu, že s takýmto riešením by tú strechu nad hlavou, o tú strechu nad hlavou nikdy neprišli. Žiaľ, Národná rada si ten príspevok neosvojila, čo má aj dopad na našu dnešnú debatu o konsolidácii, pán minister financií. Pretože keby to vtedy bolo bývalo prešlo, vyčíslili sme celkové náklady na takto nadizajnovanú pomoc s cenami energií na niekoľko stovák miliónov. Ak sa nemýlim 300 – 400 miliónov eur? (Reakcie v pléne.) Pardon. Stoosemdesiat jedna miliónov eur, vďaka kolegyni Bea, Bea Jurík, ktorá bola jednou zo spoluautoriek toho, toho návrhu zákona. Ale čo je, samozrejme, zlomok toho, čo sme nakoniec ako štát minuli na to nešťastné plošné riešenie, ktoré sme zvolili aj s tými slávnymi bazénmi a vyhrievanými cestami. Keby sme boli bývali prijali to riešenie, ktoré teraz máme, aj sa postaráme o ľudí, ktorí energetickou chudobou trpeli a aj by nemusel minister financií riešiť tak žalostnú fiškálnu situáciu, ako teraz s týmito brutálnymi konsolidačnými opatreniami ich riešime.
Jurčík, Ľudovít, poslanec NR SR (2011-09-13):
Ďakujem pekne. Niečo prečítam a potom poviem, kto to povedal: „Podľa nášho názoru súkromné dôchodky sú jedinou možnou cestou, pretože inak je to priveľká záťaž na vládu. V strednej a východnej Európe veľa penzijných fondov vzniklo v posledných rokoch, takže našetrené majetky nie sú veľké, ale máte veľmi rýchlo starnúce obyvateľstvo. Keď sa pozriete na Nemecko, Taliansko či Francúzsko, tak tam sa tiež rýchlo zväčšujú blížiace sa požiadavky na vyplácanie dôchodkov, čo spomalí ekonomiky, keď ich obyvatelia pôjdu do dôchodku. Samofinancovanie dôchodkov je najlepším riešením pre jednotlivca, ale aj pre vlády. Tie sa potom môžu sústrediť na iné oblasti, ako napríklad rozvoj infraštruktúry, vzdelávania a tak ďalej.“ No nepovedal to nik iný, nik iný to nepovedal ako šéf Allianzu pre strednú a východnú Európu pán Bowers. Bolo to včera v novinách a v konečnom dôsledku je to dosť, by som povedal, v príkrom rozpore s tým, pán Muňko, čo vy hovoríte. Ale, samozrejme, váš názor vám neberiem, viete dobre, že pozerám inak aj na otázku fungovania na akciových trhoch, resp. kapitálových trhoch. Vy ste skúsený investor, to určite z vašich vyjadrení cítiť. Ale ja vám môžem povedať, že práve v momente, keď ste prinútili zákonom, aby DSS-ky v princípe zo strachu pred možným rizikom polročného vyhodnocovania z tohto trhu odišli, tak práve vtedy sa začalo, no nechcem to nazvať slovom eldorádo, ale začalo sa to lepšie obdobie a ja osobne to považujem pre mňa súkromne za hádam najúspešnejšie fungovanie na kapitálových trhoch, ktoré som vôbec vtedy, teda ktoré som vôbec kedy mal. Ďakujem.
Blaha, Ľuboš, podpredseda NR SR (2023-11-16):
Na vaše vystúpenie evidujem tri faktické poznámky. Ako prvý sa o slovo prihlásil pán poslanec Peter Pollák, nech sa páči.
Sulík, Richard, predseda NR SR (2011-07-06):
Pán poslanec Dostál.
Baránik, Alojz, poslanec NRSR (2017-04-06):
Ale na tie otázky, ktoré tu boli položené, že prečo to tak je, že prečo má, majú bežní ľudia tak nízke platy, si treba položiť reálnu odpoveď. A tá reálna odpoveď je tá, že na rozdiel od Slovinska, na rozdiel od Českej republiky, tu sa oveľa viacej kradne a beztrestne. A preto na väčšie platy nie sú peniaze.
Zmajkovičová, Renáta, podpredsedníčka NR SR (2014-01-28):
Ďakujem. Otváram všeobecnú rozpravu. Do rozpravy som dostala jednu písomnú prihlášku. Pán poslanec Marián Fecko. Nech sa páči, pán poslanec, máte slovo. (Reakcia rečníka.) Prepáčte, Martin Fecko, ospravedlňujem sa, pán poslanec. Nech sa páči.
P. Hrušovský, podpredseda NR SR: (2002-02-13):
A. Ivanko, poslanec: Je to zákon o ochrane verejného záujmu pri výkone funkcií verejných činiteľov.
Šeliga, Juraj, poslanec NR SR (2022-11-15):
Ďakujem pekne. Žiadate kontroly na maďarsko-slovenskej alebo slovensko-maďarskej hranici a žiadate hlavu ministra vnútra. Možno dostanete oboje, ale aj tak si myslím, že to ten problém nevyrieši. Súhlasím čiastočne s tým, čo povedal pán predseda Fico, že, že štát by mal viac demonštrovať svoju silu, že to môže byť čiastočná odpoveď, ale obávam sa, že nie, nie úplná. Otázka česko-slovenských vzťahov, asi si... nestihnem to tu viac rozoberať, je, proste dobré vzťahy sa budujú tak, že obidve strany na tom participujú. Nespochybňujem to, že Česká republika, tak ako Slovenská republika má právo a povinnosť chrániť svoje hranice, akurát sú spôsoby a spôsoby. A ja to zopakujem. To, čo predviedol pán Rakušan, to nie sú dobré a priateľské spôsoby. Dá sa povedať niečo, dá sa urobiť niečo, ale, ale potom tá forma a ten, a ten, to načasovanie ukázalo, že, že si neváži dobré česko-slovenské vzťahy. Ďakujem za faktické poznámky aj za to, že boli k téme a že sme normálne mohli spolu diskutovať.
Baška, Jaroslav, poslanec NR SR (2017-06-21):
Ďakujem veľmi pekne za slovo. Vážený pán poslanec, ja sa tiež chcem pridať k mojim kolegom, prečo sme vybrali práve investície do, uvoľniť dlhovú brzdu práve na investície do nadradenej cestnej infraštruktúry. Za tie posledné roky naozaj ten objem dopravy na cestách na celom Slovensku veľmi stúpol a to Slovensko si nedokáže samostatne zarobiť práve na investície do tejto nadradenej finančnej; do tejto nadradenej cestnej infraštruktúry a je veľmi dôležité, že sme sa teda rozhodli práve investovať alebo uvoľniť túto dlhovú brzdu pre túto nadradenú cestnú infraštruktúru, ako sú diaľnice a rýchlostné cesty. Hovorili ste tiež a nejakým spôsobom ste spochybňovali vo vašom vystúpení to, že diaľnice sa niektoré nestavajú alebo rýchlostné cesty za dobré peniaze, že sú tam nejaké naviac peniaze v tom a že sa rozhajdákajú tieto peniaze na niektoré projekty. A myslím si, že to nie je tak, pretože vždy, keď ide nejaká cesta sa stavať, pripravovať, vždy je tam nejaká štúdia realizovateľnosti. A my sme aj do tohto uznesenia dali, aby sa tieto cesty vyberali podľa princípu hodnota za peniaze, je to v tom návrhu uznesenia. A myslím si, že aj štát má dobré skúsenosti aj s JASPERS-om, ktorý dohliada práve na peniaze z eurofondov, ktoré smerujú do tejto cestnej infraštruktúry. Takže my chceme ponechať takýto dohľad nad tým. Je to v uznesení, aby aj tento princíp hodnota za peniaze bol dodržaný aj pri tejto nadradenej cestnej infraštruktúre. Spomeniem len dva projekty, o ktorých sa stále hovorí, že sú zlé, PPP projekty, R1 a D4. R1 bola vyhodnotená Bruselom ako vynikajúci PPP projekt, to isté aj D4 bola ocenená prednedávnom vo Veľkej Británii ako vynikajúci projekt. Takže ja... (Ukončenie vystúpenia časomerom.)
Nicholsonová, Lucia, poslankyňa NR SR (2014-11-09):
Pani podpredsedníčka, po prvé, je to spravidla, a po druhé, toto sú moje poznámky. Môžete si o tých poznámkach myslieť, čo chcete, to je to, čo si reálni ľudia o vás myslia. Ja som natoľko slušná, že sem nejdem rozprávať iba o tom, čo si myslí Lucia Nicholsonová. Na to ste mnohí alergickí a ja vám to neberiem. Ani mne sa mnohí z vás nepočúvajú dobre. Ja to chápem, ale prečo nemôžete počúvať reálnych ľudí? Píšu rozumne, píšu bez vulgarizmov. Aký je problém? V čom je problém? Čím ja dehonestujem Národnú radu Slovenskej republiky, že som sem priniesla názory ľudí? Nezdá sa vám to absurdné? Nečítam s vulgarizmami. Ani raz som žiadny vulgarizmus nepoužila. (Reakcia z pléna.) To je vulgarizmus?
Paška, Pavol, predseda NR SR (2013-05-17):
(Predseda Národnej rady SR Pavol Paška zaujal miesto predsedajúceho schôdzi.)
Hrušovský, Pavol, podpredseda NR SR (2011-09-14):
Hlasujeme páni poslanci o návrhu prerokovať zákon v treťom čítaní . (Hlasovanie). 137 prítomných, 79 za návrh, 58 sa zdržalo. Návrh sme schválili. Otváram rozpravu. Pýtam sa pánov poslancov, či sa chce niekto prihlásiť do rozpravy. Písomne nemám žiadne prihlášky, ústne takisto nie. Preto vyhlasujem rozpravu o tomto bode programu za skončenú. Pristúpime k hlasovaniu o vládnom návrhu zákona ako celku so schválenými pozmeňovacími návrhmi s odporúčaním gestorského výboru.
Bugár, Béla, podpredseda NR SR (2016-05-18):
Pán poslanec Osuský.
Sulík, Richard, predseda NR SR (2010-10-13):
Ďakujem. Pán Čaplovič, nech sa páči.
Susko, Boris, poslanec NR SR (2023-03-21):
Ďakujem pekne za slovo. Ja si myslím, že tento návrh zákona je naozaj v tejto dobe veľmi potrebný najmä v kontexte tých snáh a pokusov zákonodarných iniciatív, ktoré smerujú k volebnej korupcii, čiže určite som za to, aby sme tento zákon podporili. A podľa môjho názoru ten, ten, takýto návrh zákona tu mal byť už dávno. Keď si pozrieme programové vyhlásenie tejto vlády, slovo transparentnosť sa tam nachádza 87-krát. Osemdesiatsedemkrát s tým, že dokonca sa tu hovorí o tom, že sa má premeniť Slovensko na transparentnú krajinu. No tak ak to zvyšky tejto vládnej koalície myslia vážne s tým, že chcú premeniť Slovensko na transparentnú krajinu, tak aj v intenciách týchto zákonodarných iniciatív, o ktorých som hovoril, by mali všetci do jedného tento návrh zákona podporiť. Ďakujem pekne.
Baránik, Alojz, poslanec NR SR (2018-09-12):
Tak kolega Kresák má potrebu sa vymedziť a byť pri tom osobný, to je jeho problém, ale realita je taká, že ak pán kolega Kresák je v tomto obore 35 rokov, nemá sa čím chváliť. Realita je, že popri Zimbabwe a podobných krajinách je stav súdnictva na Slovensku najhorší na svete. A to, to vychádza z meraní objektívnych, nie, to nie sú moje dojmy. Čiže my, toto je to, s čím my pracujeme. A to, že, že pán kolega Kresák je zakuklený v nejakých takých tých štruktúrach, sa pohybuje niekde v tých právnických kruhoch, takých pološtátnych a takých protektovaných, to je jeho problém. Ale realita je niekde úplne inde tam na ulici pre človeka, ktorý sa snaží domôcť sa spravodlivosti, a nie je to nejaká politická figúra. Takže ja som si myslel, nechcel som byť nejako osobný, ja som si myslel, že otváram tu reálnu debatu na niečo, a, samozrejme, sme v parlamente, ale niekomu to vadí, že keď sa hovorí otvorene v parlamente, je, je, podľa mňa je legitímny názor povedať, že, že či Košice sú to správne miesto. Veď kolega Kresák to sám aj pripustil, že o tom už boli predtým debaty. Ale, ale naznačiť, že keď niekto niečo takéto otvorí, že tým pádom nie je nejaký vlastenec alebo sa chová nejak neprimerane, to je demagógia.
Jurinová, Erika, podpredsedníčka NR SR (2013-12-06):
S rekciou na faktické poznámky pán poslanec Zajac, nech sa páči.
Paška, Pavol, predseda NR SR (2013-03-26):
Hlasujeme. (Hlasovanie.) 133 prítomných, 51 za, 77 proti, 4 sa zdržali, 1 nehlasoval. Návrh sme neschválili.
Baláž, Radovan, poslanec NR SR (2018-12-04):
Ďakujem pekne za slovo, pán predsedajúci. Vážený pán minister, vážené kolegyne, kolegovia dovoľte mi v ústnej rozprave krátko vystúpiť, aby som predniesol jeden pozmeňujúci návrh za skupinu poslancov, kde navrhujeme vyčleniť finančné prostriedky v sume do 50 mil. eur v závislosti od prípadných zmien návrhu skupiny poslancov na vydanie zákona o osobitnom odvode obchodných reťazcov, ktorých výsledkom bude čistý výnos z odvodu nižší ako 50 mil. eur. Cieľom návrhu uznesenia je, aby rozpočet Ministerstva pôdohospodárstva a rozvoja vidieka Slovenskej republiky mal v tomto prípade na podporu v oblasti poľnohospodárstva a potravinárstva dodatočné finančné zdroje. Teraz prednesiem samotný text pozmeňujúceho návrhu. Pozmeňujúci a doplňujúci návrh poslancov Národnej rady Slovenskej republiky Radovana Baláža, Ladislava Kamenického, Emila Ďurovčíka a Irén Sárközy k vládnemu návrhu zákona o štátnom rozpočte na rok 2019 (parlamentná tlač 1090). V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladáme pozmeňujúci a doplňujúci návrh k vládnemu návrhu zákona o štátnom rozpočte na rok 2019. Doplniť k uzneseniu č. 2 spoločnej správy k bodu B. po 2. nasledovné: „v rámci rozpočtových výdavkov kapitoly Všeobecná pokladničná správa v roku 2019 v prípade potreby vyčleniť finančné prostriedky v sume do 50 mil. eur na krytie výdavkov kapitoly Ministerstva pôdohospodárstva a rozvoja vidieka Slovenskej republiky“. Ďakujem veľmi pekne.
Raši, Richard, poslanec NR SR (2020-03-20):
Sľubujem. (Potlesk.)
Kéry, Marián, poslanec NR SR (2016-12-08):
Pani podpredsedníčka, ďakujem za slovo. Nuž, pán poslanec, včera sa ste sa viackrát dotkli, aj dnes, poslanca Budaja. Tiež si myslím, že nie je správne, ak predkladáme v Národnej rade Slovenskej republiky zákony, ktoré ešte viacej majú polarizovať spoločnosť. Mám na mysli jednak zrušenie Mečiarových amnestií alebo snahu o to, aby bol 21. august Pamätným dňom Slovenskej republiky. Viete, čo ma vyrušilo najviac na vašom príhovore? Keď ste si dovolili povedať, že v súčasnosti máme väčšiu totalitu ako v časoch Slovenského štátu, satelitu Nemecka, nacistického Nemecka, ako ste sám správne uviedli. Nuž, máte dojem, že nakladáme ľudí do dobytčích vagónov a posielame ich na smrť? Alebo že dávame strieľať do ľudí? Alebo že ich perzekvujeme len na základe iného názoru, inej farby pleti, vierovyznania či orientácie? No, myslím si, že určite nie. Viackrát ste hovorili o tradičnej rodine, hodnotách, odkaze na cyrilo-metodskú tradíciu. A chcem vám povedať, že to všetko, čo ste hovorili, je blízke aj mne a ubezpečujem vás, že aj mnohým členom či sympatizantom strany SMER – sociálna demokracia, ale na rozdiel od vás sa vieme o ľuďoch, ktorí sú inak orientovaní, vyjadrovať oveľa, oveľa slušnejšie. Pán poslanec, ja vôbec nechápem, čo vás vedie k takej nenávisti k Európskej únii? Viackrát ste povedali nepravdu o tom, že táto vláda je servilná k Európskej únii. Nie je to pravda. Konkrétny príklad, povinné kvóty. Hlavne vďaka nám a tým, že sme dokázali presvedčiť ostatných kolegov z V4, sú povinné kvóty mŕtve.
Verešová, Anna, poslankyňa NR SR (2017-04-04):
Ďakujem ti, kolegyňa, za to, že si nám takto odborne predstavila tento návrh zákona. Viem, že si v tejto oblasti doma, že tomu rozumieš. Viem aj, že si chodila naozaj na ministerstvo, aby si komunikovala ohľadne tohto návrhu. Viem, že si sa hnevala, keď v zákone sociálnych služieb ministerstvo prijalo tieto rôzne obmedzenia. Takže viem, že si spravila kus cesty a že naozaj chceš túto tému stále niesť, pretože je to potrebné. Mne je ľúto, že ministerstvo koná vždy tak, že keď vidí niekde nejaké pochybenie, tak príde s návrhom zákona, kedy sprísni alebo dokonca zruší služby alebo inštitúcie. Ja to viem práve z chránených dielní a z chránených pracovísk, že keď vidia nejaké porušovanie zákona práve pri chránených pracoviskách, tak namiesto toho, aby naozaj si vykonávali dobre kontrolnú činnosť a šli po tých, ktorí zneužívajú tieto služby, robia nekalé činností alebo robia zlú činnosť, tak nie je to o tom, aby zrušili toho jedného individuálneho konkrétneho, ale nie naopak, kosí sa po všetkých, kosia všetkých a prijímajú sa unáhlene, rýchlo novely zákonov, ktoré potom v podstate dokonca zlikvidujú, takto by som až povedala, tých, ktorí vykonávajú činnosť poctivo, čestne a v prospech občanov Slovenska.
Kočiš, Eduard, poslanec NR SR (2020-11-25):
Ďakujem pekne za slovo, pán predsedajúci. Miňo, veľmi pekne sa ti chcem poďakovať za tvoj príspevok k tomuto nášmu návrhu zákona, ktorý naozaj je prepracovaný do takejto miery, že chce naozaj pomáhať udržať už neudržateľný dôchodkový systém, a to jednoduchým spôsobom – motivovať mamičky či už kvalitnejšou a vyššou sumou materskej, materskej dávky, alebo materskej dovolenky, ktorú naozaj táto mamička bude môcť poberať plné tri roky a táto suma nebude v smiešnych 270 eurách, ako je to nastavené teraz, ale naozaj táto mamička si bude môcť čerpať 90-percentný základ toho, čo zarábala v minulosti. Pokiaľ pôjde o študentku vysokej alebo strednej školy, tak tam je naozaj tá suma trošku nižšia, ale aj tak je tá suma dvojnásobkom toho, čo by poberala doteraz. Jednoducho, vážené kolegyne, vážení kolegovia, musíme si uvedomiť to, že populačná krivka v našej spoločnosti neustále rastie, ale rastie iba tam, kde by rásť nemala. To znamená, obyvateľstvo, ktoré je ekonomicky činné, má dieťa jedno, možno deti dve. Česť výnimkám, ktoré sa podujmú na viacej detí. A tam, kde to obyvateľstvo ekonomicky činné nie je, tam je tá populačná krivka značne rozbujnená. Ale to nie je zámerom, aby jednoducho sme tu vychovávali deti, ktoré nebudú pre tento štát prínosom, ale naopak chceme motivovať mladé rodiny, mladých pracujúcich rodičov, mladé pracujúce mamičky, aby sa naozaj rozhodli pre to dieťatko už v zodpovednom veku, nenechávali si ten pôrod po tridsiatke, tak ako je to teraz momentálne trendy, ale jednoducho, aby mamička vychovávala dieťa vo veku mamičky. Ďakujem pekne.
Ďuriš Nicholsonová, Lucia, podpredsedníčka NR SR (2019-05-16):
Kolegyne, kolegovia, teraz si dovolím prerušiť rozpravu v tomto bode. Vyhlasujem päťminútovú prestávku pred hlasovaním a po hlasovaní budeme pokračovať. (Päťminútová prestávka.) (Po prestávke.)
Laššáková, Jana, podpredsedníčka NR SR (2012-12-17):
Príjemné dobré ráno, vážené panie poslankyne, páni poslanci, alebo už dobrý deň, lebo je po desiatej. Otváram trinásty rokovací deň 11. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Číž, Goga, Chmel, Mihál, Varga. Na zahraničnej pracovnej ceste je poslanec Ľudovít Kaník. Pristúpime k prvému čítaniu o vládnom návrhu zákona o integrovanej prevencii a kontrole znečisťovania životného prostredia a o zmene a doplnení niektorých zákonov. Vládny návrh je uverejnený ako tlač 277. Návrh na jeho pridelenie na prerokovanie výborom je v rozhodnutí 278. Teraz prosím pána ministra životného prostredia Petra Žigu, aby vládny návrh zákona uviedol. Nech sa páči, pán minister.
Jarjabek, Dušan, poslanec NR SR (2015-05-19):
Ďakujem za slovo, pani predsedajúca. Pán poslanec Kvasnička, ja vás nechcem chváliť za tento prejav, aby som vám nepoškodil, preto, lebo niektorí poslanci v tomto parlamente sú natoľko politicky perverzní, že by to tak chápali. Aj tí, ktorí hovorili predo mnou. Toto určite nie je ani šachovnica, toto určite nie je ani o čiernej a o bielej, toto je určite o nejakom názorovom spektre a vy ste sa do tejto debaty podľa svojho vedomia a svedomia zapojili. Chcel by som len povedať, že tak ako pán poslanec Kvasnička vystupuje tu, vystupuje aj na výbore pre kultúru a médiá, je to rovný chlap s rovnými opozičnými názormi a hlavne nekúpiteľnými názormi, to by si mali uvedomiť všetci, ktorí ho počúvajú. Je to opozičný poslanec. Aký to bol rozdiel oproti tým prejavom, ktoré tu zneli doteraz, žiadne kádrovanie, nič o tom, kto je koho príbuzný, kto je za takú alebo onakú farbu, ale vecný prístup jedného normálneho človeka, ktorý tuná predkladá iného človeka, o ktorom si myslí, že je vhodným kandidátom, a nech to dopadne akokoľvek, pán poslanec Kvasnička, toto bol taký, taký výkrik z tohto opozičného marazmu, ktorý tuná v tomto parlamente existuje a ktorý je nehodný Slovenska, ktoré vzniklo v tom roku ’93, ktorí, práve niektorí, ktorí tuná takto vehementne vykrikujú, ho nechceli. Všetko so všetkým súvisí a ja si vám dovolím za tento opozičný prejav poďakovať.
B. Bugár, podpredseda NR SR: (2003-10-22):
(Hlasovanie.)  Prítomných 140 poslancov, za návrh hlasovalo 123, proti 5, hlasovania sa zdržalo 12. Konštatujem, že Národná rada pridelila vládny návrh zákona výborom, určila gestorský výbor, ako aj lehoty výborom na jeho prerokovanie. Pán poslanec ešte je spravodajcom k ďalšiemu návrhu, takže teraz budeme hlasovať o vládnom návrhu zákona o puncovníctve a skúšaní drahých kovov (puncový zákon), ktorý máte ako tlač 382. Nech sa páči, pán poslanec Kondrót.
I. Mikloš, podpredseda vlády a minister financií SR: (2003-10-24):
Cieľom vládneho návrhu je efektívnejšie realizovanie úkonov a konaní orgánov štátnej správy so zameraním na skvalitnenie činností, ktoré podliehajú spoplatneniu. Ďakujem pekne za pozornosť.
Zmajkovičová, Renáta, podpredsedníčka NR SR (2014-06-05):
V rozprave vystúpi pán poslanec Podmanický. Nenachádza sa v sále. Stráca poradie. Pán poslanec Hlina, nech sa páči.
Bagačka, Michal, poslanec NR SR (2013-01-30):
Ďakujem. Vážený pán predseda, panie poslankyne, páni poslanci, v rozprave nevystúpil žiadny poslanec, preto, pán predseda, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy.
P. Hrušovský, predseda NR SR: (2005-02-08):
(Hlasovanie.) 135 prítomných, 109 za, 9 proti, 17 sa zdržalo. Bod 231 zo spoločnej správy sme schválili. Nech sa páči, pán spoločný spravodajca. M. Abelovský, poslanec: Pán predseda, dajte, prosím, hlasovať o bodoch zo spoločnej správy, ktoré poslanec Miklušičák navrhol vyňať na osobitné hlasovanie, s tým, že budeme o každom bode hlasovať osobitne.
P. Hrušovský, predseda NR SR: (2002-11-19):
(Hlasovanie.) Prítomných je 125 poslancov, za návrh 92, proti 14, zdržalo sa 16, nehlasovali 3. Konštatujem, že uvedené body zo spoločnej správy sme schválili. Ďalší návrh.
Nicholsonová, Lucia, poslankyňa NR SR (2015-06-25):
Ďakujem veľmi pekne. Ja chcem poďakovať za toto vystúpenie pani poslankyni. Musím povedať, že my sa zhodujeme teda názorovo pri týchto dvoch pozmeňujúcich návrhoch, a preto aj my za SaS-ku podporíme tieto jej pozmeňujúce návrhy. Ja som chodila v zastúpení jednej právničky na ministerstvo a snažili sme sa vypustiť ten sporný § 7, ale neuspeli sme, takže preto som veľmi rada, že je podaný takýto pozmeňovák. Ďakujem.
Figeľ, Ján, podpredseda NR SR (2014-06-24):
Nech sa páči, s reakciou Viliam Novotný.
Jurinová, Erika, podpredsedníčka NR SR (2015-11-27):
Teraz dávam možnosť prihlásiť sa do rozpravy ústne. Nikto nevyužil túto možnosť. Vyhlasujem všeobecnú rozpravu... Pán podpredseda Figeľ, nech sa páči, máte slovo. Takže to je jediný ústne prihlásený rečník v rozprave.
M. Dzurinda, predseda vlády SR: (2005-06-30):
Vážený pán predsedajúci, pani poslankyne, páni poslanci, dnes bude neprítomný pomerne vysoký počet ministrov, pretože páni ministri Kukan, Liška a Palko prijímajú práve teraz generálneho tajomníka NATO. Pána Kukana zastúpi pán vicepremiér Csáky, pána Lišku pán vicepremiér Lipšic, pán Palko otázku nemá. Neprítomní budú aj pán minister Zajac, ktorý sa vybral na pracovnú cestu, pán vicepremiér Mikloš do Nemecka, v zahraničí je pán minister Kaník a pán Miklós László, pán minister Miklós László je tiež na pracovnej ceste, ale otázku nemá.
M. Sabolová, poslankyňa: (2004-03-11):
Nie zbytočne sme schválili zákon o prístupe k informáciám. A ak môžu všetky rezorty zverejňovať návrhy zákonov, myslím si, že rezort zdravotníctva nemá v zákone o pripravovaných návrhoch výnimku. Ak má, chcela by som vás poprosiť, aby ste mi povedali, kde je napísaná. Na internetovej stránke na legislatíve je zoznam zákonov, ale nie sú zverejnené v plnom znení, a ak, tak vás prosím, aby ste mi predložili www stránku presne, na ktorej ich môžeme nájsť.
Pavelka, Radoslav, poslanec NR SR (2018-02-07):
V § 32 sa odsek 1 v porovnaní s vládnym návrhom znenie dopĺňa o územné konanie a územné rozhodnutie. Podaný návrh sa tak nebude prikladať len k návrhu stavebného konania, ale aj k návrhu na vydanie územného rozhodnutia. V navrhovanom znení § 32b ods. 2 sa rozširuje okruh náležitostí, ktoré bude treba doložiť ako prílohu žiadosti o vydanie územného rozhodnutia a stavebného povolenia. Ide o doplňujúce podklady ako samotný projekt sanácie environmentálnej záťaže, podrobný popis a rozsah prác nevyhnutných na zabezpečenie sanácie environmentálnej záťaže a vyjadrenie príslušného orgánu, či sa na sanáciu vzťahuje zákon č. 24/2006 Z. z. o posudzovaní vplyvov na životné prostredie. Navrhujeme, aby boli ponechané kompetencie stavebných úradov, napríklad zastaviť alebo zamietnuť stavebné konanie, ak stavebník nepredloží všetky náležitosti. Ďalšie odôvodnenie: V § 32 sa odsek 6 dopĺňa písmenom g), podľa ktorého žiadosť o predbežnú držbu musí obsahovať ako povinnú náležitosť aj vyjadrenie príslušného orgánu o tom... (Prerušenie vystúpenia predsedajúcou.)
Hort, Milan, podpredseda NR SR (2011-09-13):
Ďalej vystúpi pán Peter Pelegrini vo faktickej poznámke, nech sa páči.
Hladký, Pavol, poslanec NR SR (2011-07-08):
Ďakujem za slovo, pán predseda. Ako spravodajca k zákonu č. 8/2009 dávam procedurálny návrh, aby sme hlasovania k tomuto zákonu uskutočnili ihneď, pretože výbory prerokovali všetky pozmeňujúce a doplňujúce návrhy a môžme pristúpiť k hlasovaniu.
Ďuriš Nicholsonová, Lucia, podpredsedníčka NR SR (2016-11-28):
Pán poslanec Grendel.
Hlina, Alojz, poslanec NR SR (2013-05-24):
Ja už som to minule vysvetľoval. Pán minister, vôbec sa toho nedožadujem, ale kľudne si to vybavte bokom, mňa to ruší, hej. To, to je celé, ako naozaj to a je to určitým spôsobom aj neúctivé, ale hlavne ma to ruší. Tu keď by som to čítal takto, tak by ma to nerušilo, však to prečítam, ale ja zvyknem rozprávať z hlavy a vtedy, keď vás to môže rušiť, tak ak mi to uznáte, uznajte, keď mi to neuznáte, tak už čo mám s tým robiť, každopádne počkám slušne kým tak, no. (Reakcia z pléna.)
Danko, Andrej, predseda NR SR (2019-02-05):
Prosím, prezentujme sa a hlasujeme. (Hlasovanie.) Prítomných 137, za 76, proti 23, zdržalo sa 35, nehlasovali 3. Konštatujem, že sme schválili vládny návrh zákona o sprístupňovaní strelných zbraní a streliva na civilné použitie na trhu. Ďalej budeme hlasovať o bode 30 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 513/2009 Z. z. o dráhach (tlač 1201). Prosím spoločného spravodajcu z výboru pre hospodárske záležitosti poslanca Bagačku, aby hlasovanie uvádzal. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1201.)
Sulík, Richard, predseda NR SR (2010-12-09):
Ďakujem pekne. Slovo má teraz ďalší rečník v rozprave, pán poslanec Matejička. Nech sa páči.
Saloň, Marián, poslanec NR SR (2020-07-24):
Ďakujem pekne, pán predsedajúci, za slovo. Vážený pán minister, pôsobil som určité obdobie na ministerstve vnútra a na ministerstve obrany, pred vami vystupoval pán minister Jaro Naď. Keďže on mal politický prejav, tak naňho som nereagoval. Snažím sa vždy tak vecne reagovať. A otvorili ste strašne veľa tém, čo sa týka ministerstva vnútra, a pri tom otvorení ste mohli byť ale trošku objektívnejší, lebo keď ste začali hovoriť o letke ministerstva vnútra, o lietadlách, ono je pravda, povedali ste cenu, ale vždy treba povedať, čo v cene tých lietadiel aj bolo. Či už to bolo školenie pilotov, modernizácia. Áno, usmievate sa, uškŕňate sa. Treba to porovnať s tým, za čo sa to menilo, lebo asi, asi, neviem, či ste lietali predtým tými TU-154 a JAK-mi 30-40-ročnými, čo už sa pomaly všetci do toho báli sadnúť, aj novinári. Pri kúpe tých lietadiel sa hľadal celopolitický konsenzus. Nezachytil som, že aby vtedy to bol nejaký politický problém, veď nakoniec využívate tie letky aj vy dnes a určite sa cítite bezpečnejšie v tých lietadlách, ako keby ste lietali v tých starých JAK-och. Čo sa týka výstrojných súčiastok policajtov, no oproti roku 2006, v akom bol prevzatý rezort ministerstva vnútra, tak si myslím, že tí policajti dnes chodia oblečení a vyzbrojení na európskej úrovni. A čo sa týka aj aut, aj oblečenia. Áno, proces verejného obstarávania je veľmi ťažký. Mali ste to teraz sťažené koronakrízou, čiže nemohli ste sa týmto veciam venovať. Ja vám budem fakt úprimne držať palce pri verejnom obstarávaní, keď budete obstarávať, aby vám to vychádzalo bez problémov, aby ste to stihli, aby ste všetko nakúpili, lebo v tom procese obstarávania sú fakt problémy. A vy viete, že keď sa niekto zatne, tak vám vie skomplikovať situáciu, že ťažko vysvetlíte tým hasičom alebo policajtom, že nemajú oblečenie. A pri tých limuzínach tiež vám držím palce. Síce tie panciery majú možno po 1 000 km, ale už len kúpiť limuzíny... (Prerušenie vystúpenia časomerom.)
Šudík, Tomáš, poslanec NR SR (2021-06-16):
Ďakujem za slovo. Ja by som sa vás, pán Kuffa, chcel opýtať, kto sa tu komu s čím vyhráža? Pretože ak máte také informácie, tak navštívte políciu, ak sa vám niekto vyhráža a máte nejaký strach, ja som zatiaľ o tom nič nepočul. A čo má spoločné pán minister vnútra s podmienkami kolúznej väzby? Neviem, ja tomu nechápem, ale ak sa nemýlim, ste bol poslancom Národnej rady, tak prečo ste nikdy neprišiel so zákonom, aby ste podmienky kolúznej väzby zlepšili? Veď vy ste k tomu mali príležitosť štyri roky ako poslanec Národnej rady. A ja som presvedčený, že pán Mikulec manažuje veľmi náročný rezort a veď po tom všetkom, čo urobili vaši terajší opoziční kolegovia v samosprávach, by sa dala napísať veľká kniha, a keď sa to všetko vyšetrí, som presvedčený, že budeme potrebovať ešte postaviť minimálne jednu novú väznicu, aby sme tam všetkých týchto nominantov vedeli (reakcie z pléna), ktorí budú odsúdení, tam dať. A možno takú (reakcie z pléna) a možno malú pripomienku aj ku... (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2017-11-30):
Pán poslanec Pčolinský vystúpi v rozprave.
A. Belousovová, podpredsedníčka NR SR: (2010-02-04):
Pán poslanec, chcete položiť doplňujúcu otázku? Nech sa páči.
Cmorej, Peter, poslanec NR SR (2021-02-04):
Ďakujem pekne. Marián, ja ťa musím najprv pochváliť za veľmi náročné vystúpenie. Bolo tak dlhé, že už asi aj mnohí zabudli, že na čo majú presne reagovať na začiatku. Som veľmi rád, že konečne prichádza aspoň mierne sflexibilnenie Zákonníka práce, nakoľko je dlhodobo známe aj z rôznych medzinárodných štúdií, že je nepriama úmera medzi hrúbkou Zákonníka práce a množstvom tvorby pracovných miest. To znamená, že čím máme komplikovanejšie pravidlá a čím je ten Zákonník práce hrubší, tak tým sa vytvára menej pracovných miest a na konci dňa tým trpia najmä tí nízko zarábajúci. A preto som rád, že aj pán minister súhlasil aspoň s niekoľkými zmenami, napríklad ako aj tuto pán kolega Richter sa rozčuľoval nad tými kolektívnymi zmluvami, tak naozaj má to byť na zmluvnej voľnosti medzi zamestnancom a zamestnávateľom, má to vyriešiť trh a nie nevolení zástupcovia odborov. Jediný volený zástupca odborov je tu pán Richter, tak myslím, že je dobré nechať to na trhové sily.
Glváč, Martin, podpredseda NR SR (2018-10-18):
Pán poslanec Janckulík.
Blanár, Juraj, podpredseda NR SR (2021-12-09):
Ďakujem, pán spravodajca. Prerušujem rokovanie o tomto bode programu. A budeme pokračovať ďalším bodom, ktorý je v zmysle schváleného programu, a tým je druhé čítanie o vládnom návrhu zákona o kategorizácii ústavnej zdravotnej starostlivosti a o zmene a doplnení niektorých zákonov. Tento vládny návrh zákona je pod číslom parlamentnej tlače 706, spoločná správa výborov je pod číslom 706a. Poprosím pána ministra zdravotníctva Vladimíra Lengvarského, aby vládny návrh zákona odôvodnil. Nech sa páči, pán minister. (Rokovanie o vládnom návrhu zákona o kategorizácii ústavnej zdravotnej starostlivosti a o zmene a doplnení niektorých zákonov , tlač 706.)
Lipšic, Daniel, poslanec NR SR (2015-04-16):
Ďakujem. Pán poslanec Petrák, vy ste sa nevyjadrili ku zlepencu oligarchov, pretože ste neboli pri vzniku SMER-u, to vás asi ospravedlňuje, že vtedy ste nevedeli, kto koľko akcií vlastne nakúpil a dal na stôl, keď SMER, keď SMER vznikal. Keď ste spomínali odvod bánk, ja som tu už spomínal, sú to verejné financie. Zákon môže určiť akýkoľvek spôsob, na čo sa použijú. Ak sa rozhodneme dnes, tak sa môžu použiť na zdravotníctvo, a nie na vyplácanie Širokého. Kedykoľvek. V skrátenom konaní. To je vec zákona, na čo to je použiteľné. Verejné financie, ktoré sú od ľudí, a vlastnia ich v tejto krajine ľudia. Nič iné. To je prvá poznámka. Druhá poznámka. Keď ste hovorili o zákonoch, či už o štátnej službe, alebo konkurze, ak sa vám nepáčili, pán poslanec, boli ste 7 rokov vo vláde, stále ste, tak ste mali zriadiť úrad pre štátu službu. Čo ste robili? 7 rokov vo vláde. Ale keď hovoríte o bankách, je fajn, že schôdza prebieha, lebo budú ďalšie informácie. A jedna z nich bude, viete aká? Že za roky vašej vlády, terajšej vlády, viete, kam výrazne stúpa poskytovanie úverov našich bánk, na Cyprus. A budeme ešte o tom hovoriť počas tejto schôdze. A k tomu, k výčitkám, ktoré tu už boli spomínané vo vzťahu aj ku kolegovi Hlinovi a k HZDS a ja neviem, čo všetko možné, u každého z nás, si myslím, že múdrosť prichádza len postupne. Skôr, niekedy neskôr, a keď počúvam najmä faktické poznámky niektorých vašich kolegov, tak myslím, že nikdy.
Bugár, Béla, podpredseda NR SR (2017-05-11):
Vzhľadom k tomu, že sa spojili niektoré otázky, doplňujúcu otázku bude dávať pani poslankyňa Kaščáková, nech sa páči.
Vaľová, Jana, poslankyňa NR SR (2013-09-12):
Ďakujem veľmi pekne. Vážená pani poslankyňa, v jednej veci by som s vami súhlasila, že možno treba spresniť alebo pomôcť ľuďom, ktorí sú nútení dať firmu do konkurzu. Neviem, či práve ten váš pozmeňujúci návrh je úplne v poriadku, a to z toho dôvodu, že som si ho nestihla ešte naštudovať a pozrieť. Ale musím jednu vec povedať, že nebudem s vami súhlasiť, lebo ja som zažila niekoľko konkurzov a budem hovoriť o meste Humenné, kde padol CHEMLON, padla firma TWISTA, ktorú ste vy spomínali. Ja som sa stretla s týmito ľuďmi. Neviem, hovorili ste, že ste riešili firmu TWISTA. Ja som vás tam nevidela. Ani som vás nikdy nevidela priamo vo fabrike, ani nikde inde. Tieto veci ja spolu s úradom práce a Sociálnou poisťovňou sme sa teda snažili dotiahnuť do konca, aby ľudia boli vyplatení z garančného fondu. A nakoniec boli vyplatení z garančného fondu. Čiže tu by som nepovedala vo vašej rozprave, že štát nemá na to nástroje alebo opatrenia, ako ste povedali. No má ich, lebo nemôže nič iné robiť. Jednoducho môže ľudí vyplatiť z garančného fondu a môže im dať ešte preddavky ešte predtým. Na druhej strane ste povedali, že štát si chce naplniť kasu inšpektorátom práce. No nie je to pravda, lebo bez kontroly neexistuje dodržiavanie zákonov a ak, tak sú nedostatočné. Ďalej ste povedali, lebo vy ste povedali veľmi veľa takých spletí, že jednoducho mali by dať pokuty. Ja sa vás pýtam, načo inšpektorát práce dá pokutu firme, ktorá neexistuje, aby ju vymáhali? Alebo firme, ktorá je v krachu, načo a kvôli čomu má dať ešte vysokú pokutu? Veď tá firma je v krachu, už neplatí, už neplatí zamestnancom a myslíte si, že bude platiť pokuty? Čiže myslím si, že tam inšpektorát práce má trošku iný mechanizmus, ale má inú prácu. A potom ma prekvapuje, ako vzápätí chránite nízkopríjmové skupiny a pri kolektívnom vyjednávaní vyššieho stupňa ste povedali, že čo to tu my robíme, čo to tu my zamestnancom vymýšľame... (Vystúpenie prerušené časomerom.)
Blanár, Juraj, podpredseda NR SR (2021-06-23):
Pán poslanec Taraba, môžete reagovať na faktické poznámky.
Blanár, Juraj, podpredseda NR SR (2023-03-22):
Prepáčte, že vás vyrušujem, pán poslanec, ale rokovací čas vypršal.
Burian, Jozef, poslanec NR SR (2017-03-22):
Hlasovali sme o pozmeňujúcich návrhoch zo spoločnej správy a z pléna, teda ktoré boli prednesené. Teraz môžeme pristúpiť, navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Paška, Pavol, predseda NR SR (2014-09-18):
Kolegyne, kolegovia, budeme pokračovať v prerušenom bode. Pán poslanec Hlina, vy ste dokončili? Áno, čiže nejdete ešte, dobre. Vy ste boli písomne prihlásený, takže teraz dávam možnosť prihlásiť sa s interpeláciami ústne. Dvaja páni poslanci. Končím možnosť sa prihlásiť. Pán poslanec Mičovský, nech sa páči.
Kollár, Boris, predseda NR SR (2023-03-14):
Prosím, prezentujme sa a hlasujme. Je tam námietka. Hlasujeme, prosím pekne, najprv... Procedurálny návrh je tuná, pani poslankyňa Marcinková. Zapnite jej mikrofón, prosím.
Simon, Zsolt, poslanec NR SR (2015-09-24):
Pán kolega Martvoň, prepáčte mi, ale musím na to zareagovať a poviem asi to, čo som sa naučil od svojej prastarkej, ktorá mi povedala, že z hlúpej diery len hlúpy vietor zaveje. Ďakujem.
Kollár, Boris, predseda NR SR (2022-12-22):
Prosím, prezentujme sa a hlasujme. (Hlasovanie.) Prítomných 136 poslancov, za 65, proti 1, zdržalo sa 69, 1 nehlasoval. Uvedený návrh sme neschválili.
Jurinová, Erika, podpredsedníčka NR SR (2013-12-18):
Ešte si dovolím teda, prepáčte, budem informovať predsedu o tom, aby zvolal poslanecké grémium, keďže naozaj grémium zvoláva predseda. Ešte teda, keďže som už zrušila prestávku, pán poslanec Hlina, nech sa páči, s procedurálnym.
Kotleba, Marian, poslanec NR SR (2021-01-12):
Pán poslanec Pročko, veľa vážnych myšlienok zaznelo vo vašom vystúpení a jedna lepšia ako druhá a neviem, ktorou začať. Vy ste povedali, že premiér nemá čas, aby tu len tak sedel a počúval reči poslancov. No to je tragédia, pán poslanec Pročko, keď vy ako koaličný poslanec poviete, že predseda nemá čas prísť do parlamentu v chvíli, keď sa rokuje o takej závažnej záležitosti, ako je predĺženie núdzového stavu. Ak to takto vnímate v tej koalícii, tak potom sa tu nehrajme na parlamentnú demokraciu, ale zaveďte si nejakú vašu totalitu alebo diktatúru. Povedali ste, že nechcete, aby sa ľudia nenávideli, aby sa medzi sebou nejako štvali. Ale, pán poslanec Pročko, veď vy ste svoj prejav dnes začali tým, že chcete, aby sa ľudia selektovali. To ste povedali vy. To si stiahnite zo stránky Národnej rady, že chcete, aby sa ľudia selektovali. A nakoniec ste na margo našej strany povedali, že my len kritizujeme a že čokoľvek vládna koalícia urobí, nech to je aj dobré, tak vždy to budeme kritizovať. Ale, pán Pročko, veď to ste hovorili skôr do vašich vlastných radov, pretože my vieme naozaj dobrú iniciatívu alebo návrh aj pochváliť a to nie sú len reči. My sme to ixkrát dokázali aj vlastným hlasovaním, kde hlasujeme za každú dobrú vec pre ľudí a pre Slovensko bez ohľadu na to, kto nejaký návrh predkladá. My sa nepozeráme na politické tričká. My, keď aj OĽANO dalo dobrý návrh, ixkrát sme vaše návrhy podporili, ixkrát. Ale z vašej strany sa to nikdy nestalo. Ale to je vaša úroveň. Na to sa my znižovať nebudeme. Čiže nehovorte o tom, že len kritizujeme, lebo dobrú vec vždy podporíme. Takže, pán Pročko, len toľko, dobre, aby to bolo fifty-fifty.
Kavecká, Monika, poslankyňa NR SR (2020-03-20):
Sľubujem. (Potlesk.)
Figeľ, Ján, podpredseda NR SR (2015-02-18):
Nech sa páči s reakciou, Erika Jurinová.
Bittó Cigániková, Jana, poslankyňa NR SR (2021-10-26):
Pán Fico, vy ste úplne výborný. Vy tu najprv vystúpite a poviete, že Sulík a ministerstvo hospodárstva, vláda, nič neurobili, ani jeden krok. Potom sa, samozrejme, postaví Sulík so svojimi faktami, ako vždy, a presne vám prečíta 15 vecí. Edo Heger vám čítal ešte aj konkrétne zákony. Ak sa postavíte znova a úplne bez hanby poviete, neurobil ani jeden krok okamžitý, taký že hneď. Počúvajte ma, to že keď 12 rokov rozkrádate krajinu, tak to sa potom nedá že hneď zmeniť. Lebo však vy ste nakradli fakt veľa. Spomeňte si na tie svedectvá tej manželky vášho človeka o peniazoch v alobale. To boli percentá konkrétne pre vás za to, že ľudia niekoľko rokov po vás budú platiť milióny a to sa teraz deje. Jasné, že Sulík to nevie zmeniť hneď, keď vy urobíte na 15 rokov zmluvu s nejakými kšeftármi a necháte to platiť ľudí, aby vy ste si užívali svoje hodinky. Pán Fico, vy ste celý život svoj mali vždy nejakú funkciu, kde boli verejne známe príjmy. Rišo Sulík si raz urobil tú námahu, ja si to pamätám, keď zrátal tie vaše príjmy. A ani zďaleka nedosahovali ani na tie vaše hodinky, čo máte akože od milenky, či od manželky, či od koho. Že vy nemáte hanbu sa tu vôbec postaviť a sa naňho vôbec pozrieť. Vy ste príklad korupcie, príklad mafiána, prototyp človeka, politika, ktorý vie len rozkrádať verejné zdroje, žiť si z nich na úkor občanov Slovenskej republiky. A potom sa sem postavíte a poviete, hneď to zmeňte. No nezmeníme, lebo 12 rokov ste tu kradli jak straka.
Kyselica, Lukáš, poslanec NR SR (2022-03-17):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť v znení schváleného pozmeňujúceho návrhu.
Mihál, Jozef, poslanec NR SR (2016-09-20):
Ďakujem, takže využil som svoje oprávnenie a dovoľte stanovisko k tomuto návrhu zákona z hľadiska jeho obsahu podstaty. V prvom rade treba povedať, že mali by sme zvýšiť podporu mladých rodín, najmä obdobie pri narodení dieťaťa a krátko po narodení dieťaťa je to asi finančne najťažšie obdobie pre rodinu, vlastne to živiteľstvo ostáva na pleciach otca, pokiaľ má zamestnanie alebo nejaké to podnikanie. Matka jednoducho, samozrejme, musí zostať doma, príjem nemá a tým pádom je veľmi dôležité, aby túto náhradu príjmu plnilo materské. Pripomeniem, trošku si prihrejem svoju polievočku, tú krátku históriu niekoľkých rokov dozadu, ešte pred piatimi rokmi bola výška materského 55 % vymeriavacieho (zaznievanie gongu) základu, čiže vlastne predošlej mzdy... (Prerušenie vystúpenia predsedajúcim.)
Hlinka, Jozef, poslanec NR SR (2022-12-02):
Ďakujem za slovo. Vážený pán predsedajúci, vážený pán podpredseda vlády a minister financií, vážené panie poslankyne, vážení páni poslanci, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný vládny návrh bol doručený poslancom s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda Národnej rady posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie 78. schôdze Národnej rady. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet a ústavnoprávny výbor. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Pán predsedajúci, prosím, otvorte rozpravu k uvedenému návrhu zákona.
Glváč, Martin, podpredseda NR SR (2017-12-05):
Ďakujem. S faktickými poznámkami jeden poslanec. Končím možnosť prihlásiť sa, Pán poslanec Klus.
Jarjabek, Dušan, poslanec NR SR (2012-08-01):
Príjemné dobré ráno. Vážený pán predseda Národnej rady, vážené panie podpredsedníčky, pán podpredseda, dovoľte, aby som vás oboznámil so správou Výboru Národnej rady Slovenskej republiky pre kultúru a médiá k návrhu na voľbu generálneho riaditeľa Rozhlasu a televízie Slovenska. Výbor Národnej rady Slovenskej republiky pre kultúru a médiá zverejnil 28. júna 2012 výzvu na prihlasovanie kandidátov na generálneho riaditeľa Rozhlasu a televízie Slovenska podľa § 17 zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov. Na základe výzvy dostal výbor do stanoveného termínu 11 prihlášok kandidátov na funkciu generálneho riaditeľa. Následne výbor overil, či kandidáti spĺňajú podmienky stanovené v súlade § 16 ods. 1 a 2 zákona. Na verejnom vypočutí, ktoré sa uskutočnilo 30. júla 2012, sa zúčastnilo 11 kandidátov: PhDr. Ľubomír Belák, Mgr. Marcel Děkanovský, Mgr. Štefan Dlugolinský, Mgr. Marián Herdel, PhDr. Pavel Jacz, Ing. Václav Mika, PaedDr. Marián Ostatník, Ing. Margita Repková, PhDr. Jaroslav Rezník, Iľja Ruppeldt, Ing. Jozef Zima. Gestorský výbor po verejnom vypočutí konštatoval, že všetci zúčastnení kandidáti spĺňajú všetky náležitosti a kritériá podľa § 16 ods. 1 a 2 zákona okrem podmienok v zmysle čl. 5 ods. 7 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov, ktoré si môže zvolený kandidát usporiadať do 30 dní od zvolenia. Z uvedeného dôvodu sú všetci kandidáti uvedení pod poradovými číslami 1 až 11 spôsobilí zúčastniť sa voľby na funkciu generálneho riaditeľa Rozhlasu a televízie Slovenska. Gestorský výbor po zvážení týchto skutočností uznesením č. 29 z 30. júla 2012 odporúča Národnej rade Slovenskej republiky, aby a) zvolila podľa § 17 zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov generálneho riaditeľa Rozhlasu a televízie Slovenska na funkčné obdobie 5 rokov. Po druhé voľbu uskutočnila tajným hlasovaním podľa § 39 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Po tretie uskutočnila opakovanú voľbu generálneho riaditeľa v prípade, že v prvom kole nezíska žiaden z navrhovaných kandidátov nadpolovičnú väčšinu hlasov. Do opakovanej voľby postupujú dvaja kandidáti, ktorí v prvom kole neboli zvolení a získali najvyšší počet hlasov. Pri rovnosti počtu hlasov postupujú všetci kandidáti, ktorí majú rovnaký najvyšší počet hlasov. Bratislava 30. júla 2012. Pán predseda, skončil som.
P. Hrušovský, predseda NR SR: (2004-10-27):
(Hlasovanie.) 135 prítomných, 134 za, 1 sa zdržal. Návrh sme schválili. Prosím ďalší návrh.
Matovič, Igor, poslanec NR SR (2012-05-16):
Pán Martvoň, celkom ste ma potešili, že keď sa možno pomýlite, aj pravdu poviete. Nechcem tým hovoriť, že teda to ostatné, čo ste hovorili, že nebola pravda. Ale akože jedna taká malinká stať ma tam potešila na začiatku, keď ste hovorili, že SaS-ka ako obvykle napáchala škody, napríklad pád vlády. Som veľmi rád, ak poslanec SMER-u uzná, že pán vlády bola vlastne veľká škoda.
Figeľ, Ján, podpredseda NR SR (2013-12-13):
Ďakujem pekne. Ďalším rečníkom prihláseným do rozpravy je Daniel Lipšic, nech sa páči.
Laurenčík, Milan, podpredseda NR SR (2022-03-24):
Tri faktické poznámky na vaše vystúpenie. Pán poslanec Vladimír Faič, nech sa páči.